Cum a fost la “Kidibot IT Treasure Hunt”, Scoala Gimnaziala Targu Logresti, Gorj

Ieri, luni 14 Octombrie 2024, de la 8:15 – 14:00, am facut un nou eveniment “Kidibot IT Treasure Hunt” la 5 ore distanta de condus de la Bucuresti, in Scoala Gimnaziala Targu Logresti, judetul Gorj.

Evenimentul a fost facut sub egida Meet and Code si Asociatia Techsoup.

Am fost 3 persoane (Alina Ferseta, Constantin Ferseta si trainerul Matei, elev clasa a X-a la Vianu).

Au participat toti cei 58 de copii de clasele V-VIII din scoala, precum si cativa voluntari – doamna directoare, 2 doamne profesoare, 2 domni profesori, Gheorghita si Costel (oameni de baza) si femeia de serviciu.

Au fost 12 probe + 1 proba secreta.

Copiii au fost impartiti in 12 echipe mixte x 4-5 membri, le-am facut instructajul + putina inspiratie, dupa care au fost trimisi sa participe la probe.

Criptare/Decriptare cu cifrul lui Cezar…

Asamblare calculator – trebuiau sa monteze un RAM, un HDD si o placa video.

Aici, Matei le facea instructajul…

Programare in Scratch – tot Matei a gestionat si aceasta proba

Telefonul spion – aici trebuiau sa constientizeze ce permisiuni solicita aplicatiile lor de pe telefon, permisiuni care pot fi folosite sa fie spionati…

Crearea unui poster in Microsoft Word, pe baza de tema “Vand Porc”. Trebuiau sa respecte cat mai mult formarea din exemplul dat.

Creare imagini WOW cu Inteligenta Artificiala

Crearea unei melodii pe calculator cu Google Music Lab

Multumiri voluntarului Gabriel, care s-a oferit sa ne ajute sa gestionam aceasta proba.

Cybersecurity – unde au invatat sa aibe parole complexe si sa foloseasca 2FA

Privacy Online si Cyberbullying – unde au invatat sa fie atenti cu informatiile pe care le pun pe social media

Crearea unei case in Minecraft – tot Matei a gestionat si aceasta proba

Gandire algoritmica – jocuri de IQ – 2 probe

Toti participantii au primit premii, unele oferite cu generozitate de catre Mindblower – Cadouri iesite din minti si Editura Arthur, altele luate de noi. Au fost peste 80 de bucati. La final, in functie de punctajul obtinut, echipele intrau pe rand si isi alegeau intre optiunile ramase:

ursi Iubi Bear (100 eur/bucata x 5 bucati) – de departe, cele mai dorite premii

incalzitoare ceramice de 600W (la tara, chiar sunt mega utile)

fotolii de tip perna, pentru citit

perne ergonomice

rucsaci albastri, de la Telekom

gherghefuri

standuri pentru telefoanele mobile (pentru videouri)

forme de prajituri

harti razuibile ale lumii

masti de dormit haioase

carti “Marele Nate“, de la Editura Arthur

oglinzi de tip Hollywood – foarte apreciate de catre fete

hanorace calduroase

bentite cu casti audio incorporate

ceasuri de perete

cani

Cateva concluzii si observatii personale:

Nu a fost prima data cand am facut un eveniment in mediul rural, dar a fost prima data cand am facut un eveniment cu specific IT. A fost un “reality check”.

Copii veseli, cu chef de vorba, care erau antrenati sa ceara ajutor daca se blocau… Refreshing. Foarte putini pareau blazati/plictisiti. Am plecat cu capul mare de la cat “Domnu’-Domnu’-Veniti-si-la-noi” am auzit.

Copiii acestia se trezesc cu noaptea in cap, sunt adunati cu autobuzul scolar de prin satele din jur si adusi la aceasta scoala. Dupa pranz, sunt din nou luati cu autobuzul si dusi catre casele lor. Si de la autobuz pana acasa unii mai trebuie sa mai mearga pe jos niste kilometri, ca nu au casele la sosea.

Majoritatea sunt copii munciti. Ma uitam la palmele lor – se vede ca erau obisnuiti cu munca grea, cu animalele, munca la camp, la taiat lemne.

Cativa dintre ei spuneau “Doamna/Domnu’, eu nu sunt foarte destept, dar mie imi place munca. Daca aveti nevoie de sapat in curte, de taiat lemne, etc., vin la dumneavoastra“.

Am gasit unii copii cu o inteligenta sclipitoare, dar “ne-lucrati”. Cu 1-2 am avut discutii interesante pe fizica, IT… Dar nu stiau cine era cosmonautul Dumitru Prunariu, imparatul roman Cezar, Mironov, Elon Musk… Nu prea stiau de cloud, de Amazon, de noile tehnologii, de AI…

Ne minunam de diferentele intre copiii din Bucuresti, de la scolile de fitze si copiii de aici. De exemplu, inaltimea lor. Copiii din Bucuresti sunt invariabil mai inalti si mai bine hraniti, mai curati, dar mai plapanzi. Copiii de la tara sunt mai puternici fizic, obisnuiti cu munca grea. La o parte din ei se vedea ca in familiile lor continutul nutritional al mancarii este foarte limitat.

Am vazut ca dimineata au primit corn cu lapte si spre pranz au primit mancare calda. La final, mancarea care se arunca era incomparabil mai putina decat mancarea din Bucuresti. Asta m-a emotionat

Familiile din care provin acesti copii, majoritatea, se vede ca sunt familii fara prea multe posibilitati

Am ramas surprins sa simt miros de tutun de la cativa copii, care la prima vedere pareau de scoala primara. Dar ce ma mir, ca si la Bucuresti in scolile de mega-fitze multi fumeaza si se drogheaza. Aici, la Targu Logresti, macar sunt mai putine vicii.

Profesorii cu care am interactionat au foarte faini. Oameni care incearca sa faca diferenta, dar este incredibil de greu, cu resurse limitate.

Toti copiii aveau telefoane, dar majoritatea covarsitoare NU le aveau la ei, ci acasa. Foarte bine, ca astfel au o sursa in minus de pierde a atentiei de la lucruri care conteaza. In Bucuresti, procentul de inversat.

Toti aveau pe telefoanele lor acasa Tik-Tok, Insta, Snapchat, Messenger.

In laboratorul de informatica aveau calculatoare vechi de 20 de ani, cu Windows 7 si monitoare patrate. Unele nu mai functionau…

Acum, la 24 de ore de la eveniment, toti organizatorii suntem ragusiti:)

LOGISTICA

Toata experienta, cu tot cu drum dus-intors a durat aprox 29 ore. Am plecat din Bucuresti duminica, la 17:00 si am ajuns la 21:30. Am dormit in sat, iar luni dimineata, la prima ora eram la scoala, sa descarcam premiile, sa organizam probele.

Am mers cu 1 desktop si 4 laptopuri, ca sa gestionam bine probele

Acum, post-eveniment, vom da diplome de participare la voluntarii care ne-au ajutat

Multumim celor de la Stiinta&Tehnica pentru ajutorul in promovarea online si offline.

Pe drum inapoi catre Bucuresti, apus de soare.

Am ajuns inapoi luni noaptea, la ora 21:30.

Am ramas IMPRESIONAT de cat de mult conteaza sa ai sanse in viata… Sa fii mai aproape de actiune, sa vezi oameni care sa te inspire sa iti depasesti conditia…. Romania reala.

Multumiri Meet and Code si Asociatiei Techsoup

Evenimentul este finanțat cu ajutorul programului Meet and Code ( susținut la nivel european de Amazon. Meet and Code 2024 este coordonat de Haus des Stiftens și rețeaua TechSoup Europe și susține, pentru al 8-lea an consecutiv, evenimente de tehnologie și programare aliniate cu misiunea inițiativei Comisiei Europene: Europe Code Week.
În România, Programul Meet and Code este coordonat de Asociația Techsoup, care sprijină organizații nonprofit, profesori, învățători, viitori învățători și tineri să își atingă potențialul prin resurse și oportunități create de și cu tehnologie.

Asociația Techsoup este câștigătoare a premiului Digital Skills for Education din cadrul European Digital Skills Awards în 2017, competiție organizată de Comisia Europeană. Mai multe despre misiunea organizației și programele Asociației Techsoup pentru organizații nonprofit și pentru profesori pe www.asociatiatechsoup.ro

Si galeria de imagini.